PTG บวกเกือบ 3% โบรกฯ แนะซื้อเป้า 22 บ. ลุ้นดีมานด์ใช้น้ำมันพุ่ง รับหยุดยาว
PTG บวกเกือบ 3% โบรกฯ แนะซื้อเป้า 22 บ. ลุ้นดีมานด์ใช้น้ำมันพุ่ง รับหยุดยาว ล่าสุดอยู่ที่ 18.60 บาท บวก 0.50 บาท หรือ 2.76% มูลค่าซื้อขาย 134.33 ล้านบาท
PTG บวกเกือบ 3% โบรกฯ แนะซื้อเป้า 22 บ. ลุ้นดีมานด์ใช้น้ำมันพุ่ง รับหยุดยาว ล่าสุดอยู่ที่ 18.60 บาท บวก 0.50 บาท หรือ 2.76% มูลค่าซื้อขาย 134.33 ล้านบาท
29 ก.ย. 2563

ผู้สื่อข่าวรายงานว่า ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ล่าสุด ณ เวลา 10.06 น. อยู่ที่ 18.60 บาท บวก 0.50 บาท หรือ 2.76% สูงสุดที่ 18.70 บาท ต่ำสุดที่ 18.50 บาท ด้วยมูลค่าซื้อขาย 134.33 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น PTG ราคาเป้าหมาย 22 บาท คาดกำไรไตรมาส 3/63 ลดลง 5% เมื่อเทียบจากไตรมาสก่อน จากค่าการตลาดที่ชะลอ แต่โตแรง 90% เมื่อเทียบจากปีก่อน จากปริมาณการขายที่เพิ่มขึ้น ขณะที่ธุรกิจ Non-Oil คาดเห็นการฟื้นตัวต่อเนื่องและมี EBITDA Margin เพิ่มขึ้น
ขณะเดียวกันมาตรการหยุดยาวกระตุ้นท่องเที่ยวของรัฐบาลเป็นบวกต่อ Demand การใช้น้ำมัน คาดกำไรจะกลับมาเร่งตัวเมื่อเทียบจากไตรมาสก่อนอีกครั้งในไตรมาส 4/63 ต่อเนื่องปี 2564 โดยคาดกำไรปกติปี 2563 ชะลอตัวเพียง 6% เมื่อเทียบจากปีก่อน ก่อนกลับมาเติบโตแข็งแกร่ง 18% เมื่อเทียบจากปีก่อน
ส่วน บล.เคจีไอ (ประเทศไทย) ระบุในบทวิเคราะห์ ประเมินราคาเป้าหมายพื้นฐาน PTG ที่ 21.40 บาท คาดผลการดำเนินงานไตรมาส 3/63 ยังโตเด่น 80% เมื่อเทียบจากปีก่อน (ค่าการตลาดฯ + ปริมาณขายดีขึ้น) แต่ชะลอตัวลงเล็กน้อย 9% เมื่อเทียบจากไตรมาสก่อน (ค่าการตลาดฯลดลงเล็กน้อยเมื่อเทียบจากไตรมาสก่อน) ขณะที่ประเมิน Upside จะอยู่ที่ธุรกิจไบโอดีเซลที่ล่าสุดราคาน้ำมันปาล์มดิบปรับขึ้นแรงต่อเนื่อง (โอกาสกำไรสต๊อกมากกว่าคาด)